1. ΑΠΟΦΑΣΙΣ ΥΠΟΥΡΓΟΥ ΕΡΓ ΑΣΙΑΣ Αριθ. 46217/1.550 της 25/25 Αυγ. 1951 Περί εγκρίσεως Κανονισμού εκτελέσεως ΄Εργων υπό του Ι.Κ.Α. ΄Εχοντες υπ’ όψιν: 1)Τας οικείας διατάξεις του Α.Ν. 1846 «περί Κοινωνικών Ασφαλίσεων» και 2)Την δια του υπ’ αριθ. 26609/163/16/8/51 εγγράφου της Γενικής Διευθύνσεως του Ι.Κ.Α. υποβληθείσαν ημίν πρότασιν σχεδίου Κανονισμού «περί τρόπου εκτελέσεως έργων υπό του Ι.Κ.Α.», αποφασίζομεν: ΄Οπως ο Κανονισμός Εκτελέσεως ΄Εργων υπό του Ι.Κ.Α. διατυπωθή και ισχύση ως έπεται: ΄Αρθρ.1.-Η ανέγερσις νέων κτιρίων, η διαρρύθμισις, επέκτασις και επισκευή υφισταμένων τοιούτων, ως και η κατασκευή, διαρρύθμισις, επέκτασις και επισκευή μηχανολογικών και ηλεκτρολογικών εγκαταστάσεων των κτιρίων του Ι.Κ.Α. ενεργείται κατόπιν αποφάσεως του Δ. Συμβουλίου, όπερ αναθέτει κατά την κρίσιν του, είτε εις την Τεχνικήν Υπηρεσίαν του Ιδρύματος είτε εις οριζομένους υπ’ αυτού ένα ή πλείονας διπλωματούχους Ανωτάτων Σχολών, αρχιτέκτονας, πολιτικούς μηχανικούς, ηλεκτρολόγους, μηχανολόγους, την εκπόνησιν των αντιστοίχων μελετών των αρχιτεκτονικών σχεδίων, του σιδηροπαγούς σκυροδέματος και των μηχανολογικών και ηλεκτρολογικών εγκαταστάσεων. Το Διοικητικόν Συμβούλιον δύναται κατά την κρίσιν του ν’ αναθέτη την εκπόνησιν της αρχιτεκτονικής μελέτης του έργου εις ένα ή πλείονας αρχιτέκτονας αναδεικνυομένους κατόπιν διαγωνισμού διενεργουμένου υπό τους εις την απόφασιν του Διοικητικού Συμβουλίου οριζομένους όρους. Δια της αναθετούσης την μελέτην αποφάσεως του Δ.Σ. ορίζεται και η αμοιβή δια ταύτην ήτις ουδέποτε δύναται να καθορισθή ανωτέρα των υπό της εκάστοτε ισχυούσης Νομοθεσίας προβλεπομένων κατωτάτων ορίων αμοιβής διπλωματούχων μηχανικών κλπ. 2.Αι κατά την προηγουμένην παράγραφον συντασσόμεναι μελέται εγκρίνονται υπό του Δ. Συμβουλίου μετά γνώμην του Τεχνικού Συμβουλίου. Προκειμένου περί προσχεδίων των μελετών ανεγέρσεως κτιρίων προϋπολογισθείσης δαπάνης άνω των 10 δισεκ. δραχμών ζητείται υπό του Δ.Σ. η γνώμη της Τεχνικής Υπηρεσίας της αρμοδίας δημοσίας αρχής. Εφ’ όσον η αρμοδία δημ. αρχή δεν ήθελε δώσει την γνώμην της εντός ευλόγου προθεσμίας τασσομένης δια της ανωτέρω αποφάσεως του Δ.Σ. δύναται το Δ.Σ. ν’ αποφασίση την εκτέλεσιν του έργου και άνευ αυτής. 3.Αι δημοπρασίαι δια την εκτέλεσιν των έργων προκηρύσσονται υπό του Δ. Συμβουλίου, βάσει των κατά την προηγουμένην παράγραφον εγκρινομένων παρ’ αυτού μελετών. 4.Δια τα προσόντα των συναγωνιζομένων εις τας δημοπρασίας, την εγγύησιν, την διαδικασίαν των δημοπρασιών και την εκτέλεσιν των έργων, εφαρμόζονται αι εκάστοτε ισχύουσαι διατάξεις περί εκτελέσεως δημοσίων έργων δυνάμεναι να τροποποιούνται εν τη προκηρύξει του έργου υπό του Δ.Σ. εάν τούτο κρίνη την τροποποίησιν αναγκαίαν, ως επίσης να συμπληρώνται και δι’ ειδικών όρων. Αι δημοπρασίαι ενεργούνται δι’ ορίου ή άνευ ορίου ή δια συμπληρώσεως τιμολογίου. 5.Αρμόδιον όργανον προς κατακύρωσιν της δημοπρασίας είναι το Δ. Συμβούλιον του Ι.Κ.Α. ή κατόπιν ειδικής αποφάσεως αυτού η Επιτροπή στεγάσεως, δύναται δε να ακυρούται η δημοπρασία εκτός των εν Δ/τι περί εκτελέσεως δημοσίων έργων αναφερομένων λόγων και εάν η προσφορά του τελευταίου μειοδότου κρίνεται δι’ οιονδήποτε λόγον ασύμφορος δια το ΄Ιδρυμα. Η απόφασις περί εγκρίσεως ή ακυρώσεως του αποτελέσματος της δημοπρασίας λαμβάνεται μετά γνώμην του Τεχνικού Συμβουλίου του Ι.Κ.Α. Σελ. 367 381 Εκτέλεση ΄Εργων 15Β.Ι.ι.1 6.Η επίβλεψις της εκτελέσεως των έργων γίνεται δια του προσωπικού της Διευθύνσεως Τεχνικών Υπηρεσιών. Δύναται όμως το Διοικητικόν Συμβούλιον μετά γνώμην του Τεχνικού Συμβουλίου ν’ αναθέτη την επίβλεψιν εις διπλωματούχους ανωτάτης Σχολής Πολιτικούς Μηχανικούς ή αρχιτέκτονας ή μηχανολόγους ή ηλεκτρολόγους μηχανικούς της εκλογής του. Δια της αποφάσεως του Διοικητικού Συμβουλίου ορίζεται και η αμοιβή των μηχανικών κλπ. κατά τα εν τω εδ. γ΄ της παρ. 1 οριζόμενα. 7.Η υπό των διατάξεων περί εκτελέσεως Δημοσίων ΄Εργων καθοριζομένη αρμοδιότης του επί των Δημοσίων ΄Εργων Υπουργού και πάσης άλλης φύσεως διοικητικών και τεχνικών οργάνων, συμπεριλαμβανομένων και των συλλογικών τοιούτων, ασκείται, προκειμένου περί των υπό του Ι.Κ.Α. εκτελουμένων έργων, υπό του Δ. Συμβουλίου του Ι.Κ.Α., όπερ δέον να έχη υπ’ όψει του και την γνώμην του Τεχνικού Συμβουλίου εις τας υπό του άρθρ. 2 παρ. 3 του παρόντος προβλεπομένας περιπτώσεις. Το Δ.Σ. δύναται ν’ αναθέτη σχετικάς με την εκτέλεσιν των έργων αρμοδιότητας και εις άλλα όργανα του Ιδρύματος. ΄Αρθρ.2.-1.Συνιστάται παρά τω Ι.Κ.Α. Τεχνικόν Συμβούλιον απαρτιζόμενον: α)Εκ του Προέδρου του Διοικητικού Συμβουλίου του Ι.Κ.Α. ως Προέδρου. β)Εκ δύο μελών του Δ.Σ. γ)Εκ του Γενικού Διευθυντού Υπουργείου Δημοσίων ΄Εργων. δ)Εκ του Γενικού Δ/ντού της Γενικής Διευθύνσεως Οικισμού του Υπουργείου Κοινωνικής Προνοίας. ε)Εκ του Δ/ντού Τεχνικών Υπηρεσιών της Γενικής Δ/νσεως Υγιεινής του Υπουργείου Κοινων. Προνοίας. ς)Εξ ενός Πολιτικού μηχανικού, ενός αρχιτέκτονος και (ενός μηχανολόγου) «δύο μηχανολόγων» καθηγητών του Ε.Μ.Π. ή επιστημόνων εχόντων ανεγνωρισμένον κύρος. Αι εντός ( ) λέξεις αντικατεστάθησαν δια των εντός των « » δια της υπ’ αριθ. 15870 της 31/31 Μαρτ. 1952 Αποφάσεως Υπουργού Εργασίας. ζ)Εκ του Τεχνικού Συμβουλίου του Ι.Κ.Α. η)Εξ ενός Υγιεινολόγου Μηχανικού.  «θ)Εκ του Γενικού Διευθυντού του Υπουργείου Εργασίας αναπληρουμένου εν περιπτώσει κωλύματος ή απουσίας υπό του Διευθυντού της Διευθύνσεως Κοινωνικών Ασφαλίσεων του Υπουργείου Εργασίας». Το εδ. θ΄ προσετέθη δια της υπ’ αριθ. 68333/1650 της 3/4 Ιαν. 1952 Αποφάσεως Υπουργού Εργασίας. Σελ. 368 Εν περιπτώσει κωλύματος των υπό στοιχ. α΄ και ζ΄ μελών μετέχουν οι νόμιμοι αυτών αναπληρωταί, δια τα υπό στοιχ. β΄ ς΄ και η΄ μέλη ορίζονται υπό του Δ.Σ. αναπληρωματικά μέλη έχοντα τας αυτάς ιδιότητας με τα αναπληρούμενα, δια δε τα λοιπά ανώτατοι τεχνικοί υπάλληλοι των αυτών Υπουργείων, οριζόμενοι επίσης υπό του Δ.Σ. Τα μέλη του Τεχνικού Συμβουλίου διορίζονται υπό του Δ.Σ. επί ενιαυσία θητεία. Τα του τρόπου λειτουργίας, προσκλήσεως και διαδικασίας, απαρτίας, λήψεως αποφάσεων, αποζημιώσεων κλπ. ρυθμίζονται δια του γενικού Κανονισμού περί τρόπου λειτουργίας των Επιτροπών του Δ.Σ. 2.Του Τεχνικού Συμβουλίου μετέχουσιν άνευ ψήφου ως εισηγηταί επί θεμάτων εμπιπτόντων εις την αρμοδιότητα των υπ’ αυτούς υπηρεσιών, ο Δ/ντής Τεχνικής Υπηρεσίας ο Προϊστάμενος της Αρχιτεκτονικής Υπηρεσίας (και) ο Προϊστάμενος της Μηχανολογικής Υπηρεσίας «και ο Υγιειονομικός Σύμβουλος». Η εντός ( ) λέξις διεγράφη και αι εντός « » λέξεις προσετέθησαν δια της υπ’ αριθ. 15870 της 31/31 Μαρτ. 1952 Αποφάσεως Υπουργού Εργασίας. 3.Το Τεχνικόν Συμβούλιον γνωμοδοτεί επί των ακολούθων θεμάτων: α)Επί του προσφορωτέρου τρόπου εκπονήσεως του προγράμματος στεγάσεως και των πάσης φύσεως μελετών. β)Επί παντός ζητήματος εγκρίσεως μελετών, εκτελέσεως έργων και κατακυρώσεως ή ακυρώσεως δημοπρασιών αυτών αναθεωρήσεως τιμών εργολαβιών, αιτήσεων θεραπείας αναδόχων έργων και εν γένει επί παντός ζητήματος συμβάσεων εκτελέσεως έργων. γ)Επί παντός ζητήματος αφορώντος το τεχνικόν προσωπικόν της Δ/νσεως Τεχνικών Υπηρεσιών ή ζητήματος τεχνικής φύσεως τιθεμένου αυτώ υπό του Διοικητικού Συμβουλίου ή της Τεχνικής Δ/νσεως του Ι.Κ.Α. ή της Επιτροπής Στεγάσεως. 382 15Β.Ι.ι.1 Εκτέλεση ΄Εργων ΄Αρθρ.3.-Η υπό του Κανονισμού Οργανώσεως τεχνικού Γραφείου προβλεπομένη «Τεχνική Επιτροπή» μετονομάζεται εις «Επιτροπήν στεγάσεως» της οποίας η αρμοδιότης συνίσταται πλην των εν τω παρόντι οριζομένων περιπτώσεων εις την μέριμναν δια την στέγασιν των υπηρεσιών του Ιδρύματος είτε δια μισθώσεων, είτε δι’ αγοράς ακινήτων, (οικοπέδων, ημιετοίμων ή ετοίμων κτιρίων) και της ανεγέρσεως ή συμπληρώσεως αυτών κατά τας διατάξεις του ειδικού Κανονισμού «ως και η διενέργεια των προκηρυσσομένων μειοδοτικών διαγωνισμών δια την ανάδειξιν εργολάβου εκτελέσεως έργων». Αι αποφάσεις της Επιτροπής Στεγάσεως αποτελούν προτάσεις προς το Δ.Σ. πλην αν άλλως ειδικώς αποφασίση το Δ.Σ. των αποφάσεων της Επιτροπής δέον να χορηγήται γνωμάτευσις του τεχνικού Συμβουλίου όπου τυχόν απαιτείται τοιαύτη, κατά τας διατάξεις του παρόντος Κανονισμού ή ειδικών Κανονισμών. Η εντός « » φράσις προσετέθη δια της υπ’ αριθ. 15870 της 31/31 Μαρτ. 1952 Αποφάσεως Υπουργού Εργασίας. Η Επιτροπή αποτελείται εκ 4 μελών του Δ.Σ. οριζομένων υπ’ αυτού καθ’ εξάμηνον και του αναπληρωτού γενικού Διευθυντού. Δια της συνιστώσης την Επιτροπήν αποφάσεως ορίζεται και ο Πρόεδρος αυτής. Ως εισηγητής της Επιτροπής ορίζεται ο Διευθυντής της Ακινήτου Περιουσίας ο τεχνικός Σύμβουλος (και) ο Δ/ντής της Τεχνικής Υπηρεσίας» και ο Προϊστάμενος της Μηχανολογικής Υπηρεσίας, επί θεμάτων εμπιπτόντων εις την αρμοδιότητα της υπ’ αυτόν υπηρεσίας». Η εντός ( ) λέξις διεγράφη και η εντός « » φράσις προσετέθη δια της υπ’ αριθ. 15870 της 31/31 Μαρτ. Αποφάσεως Υπουργού Εργασίας. ΄Αρθρ.4.-Καταργείται η παρ. 2 του άρθρ. 4 του Κανονισμού Στεγάσεως Υπηρεσιών ΙΚΑ ως αύτη ετέθη δια της υπ’ αριθ. 34576/Σ.829/7.9.48 αποφάσεως του Υπουργού Εργασίας. ΄Αρθρ.5.-Δι’ έργα συντηρήσεως κτιρίων και εγκαταστάσεων αυτών μηχανημάτων και αυτοκινήτων, αξίας εκάστου ουχί ανωτέρας των 1.500.000 δραχμών και μέχρι συνολικού μηνιαίου ποσού οριζομένου εκάστοττε παρά του Δ.Σ. επιτρέπεται να γίνεται απ’ ευθείας ανάθεσις υπό της τεχνικής Υπηρεσίας άνευ διαγωνισμού. Δι’ έργα αξίας μείζονος των 1.500.000 δραχμών, αλλά ουχί ανωτέρας των 25.000.000 δραχμών, δύναται το Διοικητικόν Συμβούλιον να ορίζη πρόχειρον μειοδοτικόν διαγωνισμόν δια συλλογής προσφορών. Ο πρόχειρος μειοδοτικός διαγωνισμός διεξάγεται ενώπιον της Επιτροπής Στεγάσεως εφ’ όσον πρόκειται περί κτιρίων ή της Επιτροπής Προμηθειών εφ’ όσον πρόκειται περί αυτοκινήτων ή μηχανημάτων, αίτινες και αποφαίνονται και περί της κατακυρώσεως ή μη αυτών. Μεταβατική διάταξις ΄Αρθρ.6.-«Προς αντιμετώπισιν επειγουσών τεχνικής φύσεως αναγκών του Ιδρύματος δια τα υπό εκτέλεσιν έργα αυτού, δύναται να προσλαμβάνεται επί συμβάσει εργασίας ιδιωτικού δικαίου και δια χρονικόν διάστημα μέχρι της 31ης Δεκ. 1952 το απαραίτητον εργατοτεχνικόν προσωπικόν διαφόρων ειδικοτήτων, εκ των συγκεντρούντων ικανήν πείραν δια την ην προορίζονται υπηρεσίαν επαρκώς αποδεικνυομένην και διαπιστουμένην υπευθύνως υπό του Τεχνικού Συμβουλίου (Ν. 1846/51, άρθρ. 20 παρ. 3 εδ. γ΄). Η πρόσληψις του, κατά το προηγούμενον εδάφιον προσωπικού ενεργείται δι’ αποφάσεως του Διοικητικού Συμβουλίου, μετά γνώμην του κατά τον παρόντα Κανονισμόν Τεχνικού Συμβουλίου. Δια της αυτής αποφάσεως ορίζονται η χρονική διάρκεια της συναφθησομένης συμβάσεως, η ημερησία αποζημίωσις και γενικώς οι όροι της προσλήψεως. Δια γενικής αποφάσεως του Διοικητικού Συμβουλίου του Ιδρύματος, μετά γνώμην του κατά τον παρόντα Κανονισμόν Τεχνικού Συμβουλίου, ορίζονται ο συνολικός αριθμός των προσληφθησομένων εξ εκάστης κατηγορίας εργατικού και τεχνικού προσωπικού, το ανώτατον όριον της ημερησίας αποζημιώσεως εκάστου μέχρι του ποσού των δραχ. 100.000 και πάσα άλλη λεπτομέρεια. Δι’ αποφάσεων του Διοικητικού Συμβουλίου δύναται να παραταθή μέχρι 31 Δεκ. 1952 η χρονική διάρκεια των συναφθεισών συμβάσεων μεταξύ του Ιδρύματος και του προσληφθέντος μέχρι της ενάρξεως της ισχύος της παρούσης διατάξεως εργατοτεχνικού προσωπικού». Το άρθρ. 6 αντικατεστάθη ως άνω δια της υπ’ αριθ. 15870 της 31/31 Μαρτ. 1952 Αποφάσεως Υπουργού Εργασίας. 